Opossum ġurdien sufi ta' Tate

Category:Didelphimorphia

L-Opossum ġurdien sufi ta' Tate magħruf xjentifikament bħala Micoureus paraguayanus, huwa wieħed minn 6 speċi ta' opossumi ġrieden sufin tal-ġeneru Micoureus. Dan huwa mammiferu marsupjal, membru tat-tribù Monodelphini, fis-sottofamilja Didelphinae, fil-familja Didelphidae (didelfidi), tal-ordni Didelphimorphia (didelfimorfji), nattiv tal-kontinenti Amerikani u mifrux fil-kontinent tal-Amerika ta' isfel. 

Dan huwa speċi ta' opossum li ġeneralment jippreferi jgħix f' abitat ta' foresti kemm subtropikali u tropikali umdi, kif ukoll f'dawk subtropikali u tropikali xotti.   

L-Opossum ġurdien sufi ta' Tate, huwa didelfimorfju ta' abitudni kemm arborja jew siġrijja (jgħix fis-siġar), kif ukoll terrestri (jgħix mal-art) u l-quċċata ta' l-attività tiegħu tkun matul il-lejl (notturna).

Dieta
Micoureus paraguayanus huwa mammiferu marsupjal b' dieta omnivora. Din tikkonsisti prinċipalment minn frott u varjeta kbira ta' insetti, għalkemm bajd tal-għasafar, annimali invertebrati u vertebrati żgħar oħrajn bħal rettili, amfibjani u mammiferi gerriema jintieklu ma' kull opportunita li tinqala'.  

Distribuzzjoni
L-Opossum ġurdien sufi ta' Tate għandu distribuzzjoni fil-kontinent tal-Amerika ta' isfel u jinsab mifrux fil-Paragwaj biss u b'hekk huwa speċi endemika ta' dan il-pajjiż.

Klassifikazzjoni

Ordni Didelphimorphia
Superfamilja Didelphoidea
Familja Didelphidae
Sottofamilja Didelphinae
Tribù Monodelphini
Ġeneru Micoureus
Opossum ġurdien sufi ta' Tate, Micoureus paraguayanus
Sottospeċi
Micoureus paraguayanus paraguayanus
Micoureus paraguayanus travassosi

Referenzi
Amer. Mus. Novit. 493: 1
Gardner, Alfred (November 16, 2005). Wilson, D. E., and Reeder, D. M. (eds) Mammal Species of the World, 3rd edition, Johns Hopkins University Press, 3-18. ISBN 0-801-88221-4 
The Paleobiology Database.
Tassonomija tal-Mammiferi.

Ħoloq Esterni
Infonatura, sit b' informazzjoni dwar il-fawna tal-kontinent tal-Amerika ta' isfel inkluż il-marsupjal Opossum ġurdien sufi ta' Tate Micoureus paraguayanus.